19. aprill kl 12 toimub Kumu auditoriumis tänavune JazziMaali võistlus, kus musitseerib Siim Aimla Quartet ning muusikat üritavad lõuendile püüda Tallinna kunstikoolide võistkonnad.    JazziMaali võistlus toimub Jazzkaare Kunstide Pühapäeva raames. Noortest kunstnikest koosnevad võistkonnad seavad molbertid otse kontserdisaali  ning maalid sünnivad ühe kontserdi jooksul. Kontserdi lõpus valitakse nii muusikute kui ka publiku lemmikud. Möödunud aastal esmakordselt toimunud ettevõtmine sai sedavõrd palju head vastukaja ja osalemissoove koolidelt, et tänavu on osalejate hulka laiendatud.    Pelgulinna Gümnaasiumi esinduse võistlusel moodustavad 10 K klassi õpilased Karolin Kõrge, Elisa Männisalu ja Kati Saarits.  Jazzikuust lähemalt: http://www.jazzkaar.ee/uudis.php?id=2596    Tulge vaatama!